ভেঙে পড়ল বিমান! মর্মান্তিক দুর্ঘটনায় প্রাণ হারালেন অজিত পাওয়ার

ওয়েব ডেস্ক: সাতসকালে মর্মান্তিক দুর্ঘটনা। বারামতির বিমান দুর্ঘটনায় (Baramati Plane Crash) মৃত্যু মহারাষ্ট্রের (Maharashtra) উপমুখ্যমন্ত্রী অজিত পাওয়ার (Ajit Pawar Dies) সহ একাধিক। অবতরণের চেষ্টা করার সময়ই একটি ক্ষেতের মধ্যে বিমানটি দুর্ঘটনায় পড়ে বলে সূত্রের খবর। ভেঙে পড়ার পরেই বিমানে আগুন ধরে যায় বলে জানা গিয়েছে।

এরপর গুরুতর আহত অবস্থায় অজিত পাওয়ারকে দ্রুত উদ্ধার করে নিকটবর্তী একটি হাসপাতালে নিয়ে যাওয়া হয়। কিন্তু তাতেও হল না শেষরক্ষা। জানা গিয়েছে, বাঁচানো যায়নি মহারাষ্ট্রের উপমুখ্যমন্ত্রীকে। ডিজিসিএ সূত্রে জানা গিয়েছে, বারামতির এই মর্মান্তিক বিমান দুর্ঘটনায় অজিত পাওয়ার সহ মোট জন প্রাণ হারিয়েছেন।

আরও পড়ুন: দিল্লি হাইকোর্টে CAT vs UPSC! রাজ্যে DG নিয়োগের জট খুলবে?

তবে এই বিমান দুর্ঘটনার সঠিক কারণ এখনও জানা যায়নি। এদিকে বিমানের ক্ষয়ক্ষতির পরিমাণও এখনও তদন্তসাপেক্ষ। স্থানীয় বাসিন্দারা জানিয়েছেন, দুর্ঘটনার পর সেখানে বিমানের অংশ ছড়িয়ে ছিটিয়ে পড়ে। সেখান থেকে যে ছবি সামনে এসেছে, তাতে দুর্ঘটনার ভয়াবহতা সম্পর্কে স্পষ্টভাবে বোঝা যায়। চারদিকে জ্বলছে আগুন, আশেপাশে ছড়িয়ে ছিটিয়ে পড়ে বিমানের বিভিন্ন অংশের ধ্বংসাবশেষ।

তবে এর কিছুক্ষণ পরই উদ্ধারকাজ শুরু হয়। দ্রুত সেখানে পৌঁছে যায় পুলিশ এবং দমকল বাহিনী। শিগগির শুরু হয় আগুন নেভানোর কাজ। তারপরেই এনসিপি নেতার প্রয়াণের খবর নিশ্চিত করা হয়।