অজিত পাওয়ারের প্রয়াণে ‘মর্মাহত’ মমতা! কী বললেন মুখ্যমন্ত্রী?

কলকাতা: মর্মান্তিক বিমান দুর্ঘটনায় (Baramati Plane Crash) মৃত্যু হয়েছে মহারাষ্ট্রের (Maharashtra) উপমুখ্যমন্ত্রী অজিত পাওয়ারের (Ajit Pawar)। বুধবার সাতসকালে অবতরণের সময় আচমকা ভেঙে পড়ে তাঁর বিমান। বারামতির এই ঘটনায় মৃত্যু হয়েছে মোট ছয় জনের। আর এই ঘটনায় গভীর শোক প্রকাশ করলেন পশ্চিমবঙ্গের মুখ্যমন্ত্রী মমতা বন্দ্যোপাধ্যায় (Mamata Banerjee)। একইসঙ্গে তিনি এই ঘটনার যথাযথ তদন্তের দাবিও জানিয়েছেন।

সোশ্যাল মিডিয়ায় পোস্ট করে মমতা বন্দ্যোপাধ্যায় লেখেন, ‘অজিত পাওয়ারের আকস্মিক মৃত্যুতে আমি গভীরভাবে মর্মাহত! মহারাষ্ট্রের উপ-মুখ্যমন্ত্রী এবং তাঁর সহযাত্রীরা আজ সকালে বারামতীতে এক ভয়াবহ বিমান দুর্ঘটনায় মারা গিয়েছেন। তাঁর কাকা শরদ পাওয়ার জি সহ তাঁর পরিবার এবং প্রয়াত অজিতজির সমস্ত বন্ধুবান্ধব এবং অনুসারীদের প্রতি আমার সমবেদনা।’ এর পরেই তিনি লেখেন, ‘এই ঘটনার সঠিক তদন্ত প্রয়োজন।’

Deeply shocked and stunned by the suddden demise of Ajit Pawar! The Deputy Chief Minister of Maharashtra and his co-passengers have died in a disastrous plane crash at Baramati today morning, and I am feeling a deep sense of loss.

My condolences to his family including his uncle…

— Mamata Banerjee (@MamataOfficial) January 28, 2026

আরও পড়ুন: ভেঙে পড়ল বিমান! মর্মান্তিক দুর্ঘটনায় প্রাণ হারালেন অজিত পাওয়ার

প্রাথমিকভাবে জানা গিয়েছে, অবতরণের চেষ্টা করার সময়ই একটি ক্ষেতের মধ্যে বিমানটি দুর্ঘটনায় পড়ে। স্থানীয় বাসিন্দারা জানিয়েছেন, ভেঙে পড়ার পরেই বিমানে আগুন ধরে যায় এবং সেখানে বিমানের অংশ ছড়িয়ে ছিটিয়ে পড়ে।এরপর গুরুতর আহত অবস্থায় অজিত পাওয়ারকে দ্রুত উদ্ধার করে নিকটবর্তী একটি হাসপাতালে নিয়ে যাওয়া হয়। কিন্তু তাতেও হয়নি শেষরক্ষা। বাঁচানো যায়নি মহারাষ্ট্রের উপমুখ্যমন্ত্রীকে।